پرکاشی تومر

پرکاشی تومر جو شوٹر دادی اور روالور دادی کے نام سے بھی جانی جاتی ہیں، ایک معمر خاتون نشانے باز ہیں۔ ان کا جنم بھارتی ریاست اتر پردیش کے مظفرنگر ضلع میں 10 جنوری 1937 میں ہوا تھا۔ یہ اترپردیش کے باغپت کے جوہڑی گاؤں میں مقیم ہیں جو اپنی جیٹھانی چندرو تومر کے ساتھ نشانے بازی مقابلوں میں حصہ لیتی ہیں۔

انہوں نے اس پیشے کو چننے کا من تب بنایا جب زیادہ تر لوگ امید چھوڑ دیتے ہیں یعنی 60 برس سے زیادہ کی عمر میں۔ 65 سال کی عمر میں جب انہوں نے شوٹنگ رینج میں جانا شروع کیا تو لوگوں، خاص کر مردوں نے انکا خوب مذاق اڑایا اور طرح طرح کے طعنے دیے، جیسے 'جا، جاکر فوج میں بھرتی ہو جا' یا پھر 'کارگل چلی جا' وغیرہ، لیکن یہ سب ان کے عزم کو توڑ نہیں پائے۔ تنقید کو درکنار کرتے ہوئے انہوں نے اپنے مقصد پر دھیان لگایا، جس نے نہ صرف انہیں شہرت کی بلندی پر پہنچایا بلکہ سماج، ناقدین اور آنے والی پیڑھیوں کے لیے ایک مثال قائم کی۔ اب ان کی بیٹی سیما تومر ایک بین الاقوامی نشانے باز ہیں اور گاؤں کے لوگ ان کا نام فخر اور عزت کے ساتھ لیتے ہیں۔

ابتدائی زندگی 
آٹھ بچوں کی ماں پرکاشی کے 15 پوتے پوتیاں ہیں۔ وہ مشرقی اترپردیش میں موجود باغپت ضلع کے جوہڑی گاؤں کی رہنے والی ہیں اور وہ محض ایک اتفاق ہی تھا جب انہوں نے پہلی بار برابر نشانہ لگایا تھا۔ اس کی شروعات سن 2000 میں ہوئی جب ان کی بیٹی سیما تومر، جو آج شوٹنگ کے زمرے میں عالمی سطح تک جانا مانا نام ہیں، نے شوٹنگ سیکھنے کے لیے جوہڑی رائفل کلب میں داخلہ لیا۔ حالانکہ سیما شوٹنگ سیکھنا چاہتی تھی لیکن اکیلے شوٹنگ رینج جانے میں گھبراتی تھی۔ تب پرکاشی نے سیما کا حوصلہ بڑھانے کا فیصلہ لیا اور اس کے ساتھ اکیڈمی جانے کی ٹھانی۔ یہی ریوالور دادی کی شروعات تھی۔

اکیڈمی میں سیما کو دکھانے کے لیے پرکاشی نے خود ہی بندوق اٹھائی اور نشانہ لگا دیا، جسے دیکھ کر وہاں موجود سبھی لوگ یہاں تک کہ کوچ پھاروکھ پٹھان بھی چونک گئے۔ یہی وہ موقع تھا جب کوچ نے پرکاشی کے ہنر کو پہچانا اور انہیں اکیڈمی میں داخلہ لینے کا سجھاؤ دیا۔ یہ پرکاشی کے لیے ایک نئے دور کی شروعات تھی، لیکن راستہ رکاوٹوں سے بھرا پڑا تھا۔ پرکاشی ایک گھریلو خاتون ہیں۔ اس لیے ان کا روز تربیت کے لیے اکیڈمی جانا ممکن نہیں تھا۔ اس وجہ سے کوچ نے انہیں ہفتے میں ایک دن آنے کی صلاح دی اور باقی کے دن وہ گھر پر ہی نشانیبازی کا ریاض کرتی تھیں۔ تب سے ہی وہ اپنی کامیابی کی کہانی لکھ رہی ہیں۔ اتنا ہی نہیں، ان کی بیٹیوں میں سے سیما تومر نشانہ بازی کی عالمی کپ میں کوئی میڈل جیت کر لانے والی پہلی بھارتی خاتون ہیں۔ یہ کارنامہ انہوں نے 2010ء میں کیا تھا۔ وہیں، پرکاشی دادی اور سیما تومر نے ملک بھر میں منعقدہ مقابلوں میں 25 میڈل جیتے ہیں اور معمر نشانیبازی مقابلہ میں (ویٹیرن شوٹنگ چیمپئن شپ) میں سونے کا تمغا بھی جیتا ہے، یہ مقابلہ، چینائی میں منعقد ہوا تھا۔ اس سے بھی آگے، وہ جنہوں نے شروعات میں پرکاشی کا مذاق اڑایا تھا اب اپنی بیٹیوں کو ان کے پاس نشانیبازی سیکھنے کے لیے بھیجتے ہیں۔

شخصی زندگی 
پرکاشی تومر جو ایک بھارتی بزرگ خاتون نشانیباز ہے جن کا جنم بھارت کے اترپردیش ریاست ضلع مظفرپور میں 1 جنوری 1937 میں ہوا تھا۔ پرکاشی کی شادی جے سنگھ سے ہوئی تھی اور ان کی بیٹی سیما تومر ایک عالمی نشانیباز ہیں۔ در حقیقت سیما اعالمی نشانیبازی کھیل اتحاد کی جانب سے منعقد عالمی کپ میں چاندی کا میڈل جیتنے والی پہلی بھارتی خاتون ہیں اور موجودہ طور پر وہ بھارتی فوج میں برسرخدمت ہیں۔ پرکاشی کی پوتی روبی انسپیکٹر کے طور پر پنجاب پولیس میں برسرخدمت ہیں جبکہ ان کی بیٹی ریکھا نشانیبازی چھوڑ چکی ہیں۔

انعامات و اعزازات 
 بھارت سرکار کی خواتین اور اطفال کی فلاح و بہبودگی کی وزارت کی جانب سے انھیں ‘آئکن لیڈی’ انعام سے بھی نوازا جا چکا ہے اور سال 2016ء میں انھیں ملک کی 100 کامیاب خواتین میں شامل کیا گیا ہے۔ اس کے علاوہ راشٹرپتی بھون میں انھیں بھارت کے سابق صدر پر نب مکھرجی کے ساتھ دوپہر کی ضیافت میں مدعو کیا گیا تھا۔
 پرکاشی، سٹار ورلڈ پر عامر خان کے شو ستیہ میو جیتیے اور کلرس ٹی وی کے زبان زد عام شو انڈیاز گاٹ ٹیلینٹ میں بھی شامل ہو چکی ہیں۔ گوگل انڈیا کے ویمین ول پروگرام میں ممبئی بلاکر بھی انھیں اعزاز پیش کیا جا چکا ہے۔
 پرکاشی تومر نے نشانیبازی کی شروعات قریب ڈیڑھ دہے پہلے کی
 وہ اپنی پوتی اور بیٹی کو نشانیبازی سکھانے کے لیے شوٹنگ رینج لیکر جایا کرتی تھیں۔ پوتی کو سکھانے کی کوشش میں جب ایک دن انہوں نے خود بندوق اٹھا لی۔ کوچ راجپال نے انھیں حوصلہ افزائی دی اور ان کی جیٹھانی چندرو تومر نے بھی ان کے ساتھ نشانیبازی سیکھنی شروع کی۔
 پرکاشی اور چندرو نے کئی مقابلوں میں حصہ لیا ہے اور قریب 20 میڈل جیت چکی ہیں۔ پرکاشی کی بیٹی سیما تومر عالمی سطح کی نشانیباز ہیں، جو شوٹنگ کے عالمی کپ میں چاندی کا تمغا جتنے والی پہلی بھارتی خاتون ہیں۔ سیما نے یہ خطاب 2010ء میں جیتا تھا۔

مزید دیکھیے 
 انجلی بھاگوت
 ورشا ورمن
 دیپالی دیشپانڈے
 انجلی بھاگوت
 کویتا یادو
 سونیا رائے

حوالہ جات 

1937ء کی پیدائشیں
اتر پردیش کی خواتین کھلاڑی
بقید حیات شخصیات
ضلع باغپت کی شخصیات